text: "Desnutrición, anemia nisqapas unquykunaqa hap'in mana allin mikhusqa runatan. Wakin mina, petróleo, gaspapas kanan muyuriq llaqtakunapi hinan Challwawachupipas, huk chikan qullqichayuq runaqa fabricapi rurasqa mikhunataña mikhunku: fideota, galletasta, warmakunataq chizito nisqata, tukuy rikch'aq misk'ikunataña". Papa, habas, kinwa, tarwi, sara, yuyu, hat'aqu, quchayuyu, llulluch'a, achuqchataqa, hukkunapas chakranchispi wiñaqtaqa yaqañan qunqarapunchispas. "Chayryakun chay anemia, desnutrición unquykuna aswan askha runata hap'ishan", ninmi bioólogo Firataqa.